open-index/open-wikipedia-markdown huggingface dataset:
Billedvev

**Billedvev** er et tekstilt bilde eller dekorativ vevnad dannet ved kryssing av to tråder. Veving av bildet skjer som oftest vertikalt med en kartong stående bak renningen.

## Historie
Billedvever er ikke bare kunst. I tiden før film og foto spilte billedvever en viktig rolle i å formidle historier gjennom vevde og broderte bilder. I samfunn der bare få kunne skrive og lese kunne bilder i være med på å formidle historier, tradisjoner og måter å forstå verden på. Tepper til å henge på veggen kunne bli fylt med en form for «tegneserier» av historiske hendelser, myter eller religiøse fortellinger. Det finnes bevart billedvever både fra vikingtiden, middelalderen og fra tiden etter reformasjonen. Et av de mest kjente tepper fra middelalderen er Bayeux-teppet.
### I Norge
Blant de tradisjonelle vevtypene i Norge var oppstadveven hvor renningen ble holdt stram med kljåsteiner.

## Teknikk

Veven består av renning og innslag. Renningen, oftest av lintråd, er stammen i veven. Innslaget er garnet som danner bildet eller mønsteret. Innslaget går i prinsippet vekselvis under og over annenhver renninnigstråd. Fargeskillene parallelt med renningen og skaper er en svakhet i den tekstile strukturen som i hovedsak løses på to måter. 

* Gobelinteknikk
* Hakketeknikk

Gobelinteknikken går ut på at innslagstråden i et fargefelt vender om samme renningstråd. Dette skaper en åpen spalte som må syes sammen etter hvert.

Hakketeknikken går ut på at innslagstråden fra to fargefelt som grenser mot hverandre vender om forskjellige, gjerne annenhver, renningstråd. Derved blir fargeskillet sikksakkformet, eller ”hakket”. Denne teknikken er nesten et varemerke på tradisjonell, norsk billedvev. Europeisk og norsk billedvev skiller seg klart fra hverandre nettopp på dette området. De store europeiske gobelinene har et høyt teknisk nivå, og forsøker å ta opp konkurransen med maleriet ved å gjengi så å si hvert eneste penselstrøk.

De norske dekorative vevnadene fra renessansen og barokken har sin styrke i det dekorative og gjengir motivene med fri bruk av flaten.

Norske vevnader benytter nesten utelukkende hardt spunnet, totrådet garn av spælsau. Til farging ble der benyttet plantefarger.

## Norske vevkunstnere
* Synnøve Anker Aurdal
* Ragnhild Enge
*Augusta Christensen
* Birgit Hagen
* Frida Hansen
* Else Marie Jakobsen
* Kåre Jonsborg
* Kirsti Meland
* Gerhard Munthe (vevnadene utført blant andre av kona Sigrun)
* Bjarne Rise
* Ragnfrid Rise Hoel
* Hannah Ryggen
* Håkon Stenstadvold
* Synnøve Thorne

## Se også
* Liste over håndverksfag og håndverksteknikker
* Veving
* Vevkunst
* Tekstilkunst
* Norsk Billedvev
* Gobelin

## Referanser


## Litteratur
**Kielland, Thor Bendz*, 1894-1963 Norsk billedvev 1500-1800 . B.1 . Vevkunsten hos herremann og borger. Oslo : Gyldendal , 1953
Synnøve Skarbø

**Synnøve Skarbø** (født 1970) er en norsk programleder og reality-TV-deltaker. I 2001 deltok hun i reality-serien *[[Muldvarpen (TV-serie)|Muldvarpen]]* på TVNorge. Dette førte henne inn i en ny karriere i TVNorge, først som værmelder (2001-2006) og senere som programleder for flere underholdningsprogrammer, blant annet  *[[Make my day]]* (2005), *[[Wipeout]]* (2008-2011) og *[[Norske rotehjem]]* (2017). Hun har også arbeidet i motebladet ''Elle'', og var redaksjonssjef der fra 1998 til 2005.

I 2003 kåret magasinet *[[Mann (tidsskrift)|Mann]]* henne til Norges mest sexy kvinne. 

I 2016 gav hun boka *Synnøves system: Slik ryddet jeg meg lykkelig*. Mye av innholdet i boka dannet basis for oppussingsserien *[[Norske rotehjem]]* i 2017.

Skarbø er født og oppvokst i Stranda i Møre og Romsdal, men flyttet til Oslo rundt 1990.

## TV-opptredener

### Programleder
* *Jan Thomas søker drømmeprinsen* (2020)
* *[[Norske rotehjem]]* (2017-)
* *[[Sommerfesten]]* (2012)
* *[[Total Blackout]]* (2011)
* *[[Wipeout]]* (2008–11)
* *Spotlight* (2008)
* *[[Peking Express]]* (2007)
* *[[Birkebeinerne (TV-program)|Birkebeinerne]]* (2007)
* *[[Frøken Norge|Frøken Norge 2007]]*
* *Hit og dit* (2007)
* *Synnøve på sjekkern* (på TVNorges Oslo-TV) (2006)
* *Bolig til salgs* (2006–07)
* *[[Make my day]]* (2005)

### Deltager
* *[[Skal vi danse (sesong 16)|Skal vi danse]]* (2020)
* *[[4-stjerners middag halv åtte]]* (2009 og 2017, programleder for finalesendinger 2009-2015)
* *[[Kongen på haugen]]* (2015)
* *Svendsen om Hansen og Jensen* (2011)
* *[[Muldvarpen (TV-serie)|Muldvarpen]]* (2001)

### Gjest
* *[[Kåss til kvelds]]* (2020)

## Referanser


## Eksterne lenker
* 
*
Påskedag

**Påskedag**, også kalt **første påskedag**, er en helligdag som i kristen tradisjon feires til minne om Kristi oppstandelse. For de fleste kristne trossamfunn er påsken årets viktigste høytid.

Tidspunktet for påskedagen i den gregorianske kalenderen blir beregnet etter påskeformelen. Den faller på søndag  i ,  i  og  i .

I Norge definerer lov om helligdager og helligdagsfred § 2 bokstav **e** første påskedag som første søndag etter første sykliske fullmåne som inntreffer på eller etter 21. mars. Dermed vil første påskedag alltid måtte ligge i tidsrommet 22. mars – 25. april. I 1818 falt og i 2285 faller første påskedag på første mulige dato (22. mars). I 1886 og 1943 falt og i 2038 faller den på siste mulige dato (25. april). Påskedagen innleder påskeuken, det vil si uken etter fastetiden, altså frem til første søndag etter påske.

Andre påskedag er første mandag etter første påskedag.

Tredje påskedag er første tirsdag etter første påskedag og var kirkelig helligdag fram til festdagsreduksjonen i 1771. Etter at dagen opphørte å være helligdag, ble den mange steder videreført som en prikkedag, en «halv-helligdag» da tjenestefolket skulle ha fri og minst mulig skulle gjøres.

## Liturgi
Feiringen av påskedagen starter i mange kirkesamfunn med påskevigilien sent på påskeaften. Opprinnelig våket man hele natten, men i moderne tid er dette sjeldent. 

Påskedagen er den første dagen i en oktav. De påfølgende dager frem til neste søndag har derfor, liturgisk sett, samme status som søndager.

## Skikker
Påskedagen markerer også slutten på fastetiden, og dette markeres av mange med et stort påskemåltid. Lam er spesielt vanlig.

I mange land får barn påskeegg på påskedagen eller på påskeaften, som faller på lørdagen før. Skikkene omkring dette varierer; i noen land får man papp- eller plastegg fylt med godteri, mens i andre land «gjemmer påskeharen» sjokoladeegg som barna leter etter. 

## Referanser
Amborneset

**Amborneset** er et sted i Leksvik kommune, i bygda Seter langs fylkesvei 755 mellom Leksvik sentrum og Vanvikan. Neset regnes som grunnlaget for Leksviks kommunevåpen, en odde som stikker ut i havet. Her finnes en ruin av en bygdeborg.

I 2015 åpnet *Matematikkbølgen - Amborneset matematikkpark* i lokalene etter tidligere Hindrem skole, bygget i 1956. Tidligere drev *Svenska sport og dykambassaden* virksomhet i gammelskolen. Utenfor Anborneset ligger Tauterryggen marine verneområde med attraktive kaldtvannskorallrev.

Utenfor Amborneset sto *Slaget på Strindfjorden* den 8. juni 1199 mellom Sverre Sigurdsson og birkebeinerhæren mot Nikolaus Arnesson og baglerhæren. Et monoment over kong Sverre ble reist på Amborneset i oktober 2005.

## Referanser
Aspen (Colorado)

**Aspen** er en amerikansk by som ligger i Pitkin County i delstaten Colorado. Byen har rundt 6500 (2010) innbyggere, og har blitt en veldig sentral plass for skiaktiviteter. Aspen ligger 2420 moh ved fjellkjeden Rocky Mountains. I 1950 ble verdensmesterskapet i alpint arrangert i Aspen.
X-Games har blitt arrangert i Aspen årlig siden 2002. 
Xgames er ekstremsportens svar på OL.

Klimaet i Aspen er spesielt. Varme sommerdager (rekord: 34 ℃) og kalde vinterdager (rekord &minus;34 ℃).

Via Highway 82 kan man kjøre fra Aspen og opp til Independence pass som ligger på 3682 moh. Her har man en nydelig utsikt over Rocky Mountains og Mt. Elvert som er det høyeste i denne fjellkjeden med sine 4401 moh. Denne veien er vinterstengt.

## Befolkningsutvikling

## Referanser


## Eksterne lenker
*
Operaelskeren

***Operaelskeren*** er en roman fra 1966 av den danske forfatteren Klaus Rifbjerg.

*Operaelskeren* er en satirisk samtidsroman, der Rifbjerg utleverer hulheten og selvbedraget hos en mann av det høyere borgerskap. Hele teksten er komponert som hovedpersonens dagboksopptegnelser i tidsrommet februar til april, en dagbok som det har blitt tvingende nødvendig for han å skrive. Dagboka gir gjennom tilbakeblikk en oversikt over hans liv fra barndommen av og fram til nåtida, med vekt på det siste årets begivenheter. Det er også en ironisk roman, idet hovedpersonen framstiller seg selv på en åpenbart fordreid måte, slik at leseren mellom linjene må skape seg et inntrykk av personen.

Helmer Franck er professor i matematikk ved universitetet i København, og har dertil en del innbringende verv i nærings- og organisasjonsliv. Han er gift med legedatteren Ellen; de har to barn i skolealder. Franck er en mann som vet å nyte livets goder på solsida av samfunnet; særlig har han en forkjærlighet for gode viner, utsøkte middager og sigarer. I noen grad er han politisk aktiv på den konservative siden. Han lever et velordna liv der rasjonalitet og kontroll råder. Han omtaler Ellen som sin beste venn og støtte. Hen elsker henne og hun elsker han og gir han gjennom sitt fornuftige og kontrollerte vesen den støtten han trenger.

Det som har skjedd, er at han under en konferanse i Oslo har innledet et forhold til operasangerinnen Mira Hjelm. I begynnelsen en stormende forelskelse og svimlende utvidet livsfølelse, samtidig som han tror at han uten vanskelighet skal kunne få Ellen til å forstå og godta det som er skjedd. De er begge frigjorte og fornuftige mennesker som aksepterer hverandres valg.

Det viser seg å bli umulig for han å fortelle Ellen om forholdet, og det blir til slutt hun som må spørre han like ut om det er en annen. Ellen lar seg overtale til å tillate at han treffer Mira igjen for å finne ut av følelsene sine. Etter hvert makter han verken å snakke åpent med Mira eller Ellen, og han begynner å arrangere møter med Mira i hemmelighet. 

Til slutt blir det åpenbart at han er ute av stand til å få kontakt med både sine egne, Miras og Ellens følelser. Alle tre lider, og dagboka avspeiler en nedadgående moralsk kurve hos hovedpersonen, akkompagnert av et stadig stigende alkoholforbruk. Til slutt er alt borgerlig-liberalt ferniss borte, og han står tilbake som en avstumpet kyniker.

Teksten er et eksempel på høyt oppdrevet språkkunst med en overgiven humor som imidlertid blir mer og mer svart.
Litlmolla

**Litlmolla** er ei øy i Vågan kommune i Nordland. Øya ligger øst for Svolvær, mellom Stormolla og Skrova. Den har et areal på . Høyeste punkt på øya er Nonstinden på . Øya har tidligere vært bebodd, men den er i dag for lengst fraflyttet.

## Referanser


## Eksterne lenker
* 
* Bent Svinnungs side om Keila på Litlmolla
GeoForum

**GeoForum** er en landsomfattende organisasjon for personer og bedrifter/etater som jobber innenfor fagområdene kart, oppmåling og geografisk informasjon. GeoForum ble stiftet 30. mai 1969 under navnet Norges Karttekniske Forbund. I starten hadde NIF ansvaret for sekretariatet, men fra 1983 fikk organisasjonen eget sekretariat. Sekretariat flyttet til Hønefoss i 1987, og det er fra 2015 plassert på Hvervenmoen i Hønefoss.

GeoForum har pr. januar 2019 rundt 1 950 medlemmer fordelt på 15 lokalavdelinger, som dekker hele landet. GeoForum utgir bransjeavisa «Posisjon», som normalt kommer ut seks ganger pr. år. 
Roger Gustavson var generalsekretær i perioden 1983-2003, Torbjørn Paule daglig leder 2003-2006, og Karsten Lien daglig leder 2006-2010. Daglig leder fra mars 2010 er Marianne Meinich.

GeoForum er norsk medlem i den nordiske GIS-organisasjonen GI Norden. GeoForum er også medlem av de internasjonale organisasjonene FIG, ICA og ISPRS.

## Referanser


## Eksterne lenker
* 
*
Sandur

**Sandur**, eller **Heima á Sandi**, er en bygd og et sogn på Færøyene. Sandur er den største bygda på Sandoy, som ligger midt i øygruppen.

Sandur regnes som en av Færøyenes eldste bygder. Arkeologiske undersøkelser har påvist bosetning tilbake til landnåmstiden. Sandurs historie som et kirkested kan regnes tilbake til kristningen av Færøyene.

Bygda ligger på et flatt og fruktbart nes mellom Sandsvatn og Gróthúsvatn. Jordsmonnet er velegnet til blant annet potetdyrking. Bygda har også en moderne fiskerihavn. De viktigste næringsveiene på Sandur er jordbruk, fiskeforedling, handel og tjenesteyting. Fra Sandur er det veiforbindelse til alle bygdene på Sandoy, og fergeforbindelse med Skúvoy.

Innen Fólkakirkjan er Sandur hovedsognet i Sandoyar prestagjald med Sands kirkja som sognekirke. Administrativt var Sands sókn en del av Sandoyar prestagjalds kommuna fra innføringen av det kommunale selvstyret i 1872. I 1910 ble Skopun utskilt fra Sandur som et eget sogn, og i 1923 ble Stóra Dímun overført fra Sands sókn til Skúvoyar sókn. I 1930 ble Sandoyar prestagjalds kommuna delt, så alle sognene ble utskilt som egne kommuner, deriblant Sands kommuna.

## Geografi
Sandur ligger sør på øya Sandoy. Sandur er inndelt i tretten tradisjonelle grender, hvorav de fleste vokst sammen til dagens bygdesentrum. Bygdesenteret ligger på et nes mellom innsjøene Gróthúsvatn i nordvest og Sandsvatn i nordøst, samt buktene Grótvík og Sandsvágur. Sandsvágur er en av Færøyenes få sandstrender, og er den desidert største. Noe av bygda Sandur er allikevel adskilt fra bygdesenteret, slik som bebyggelsen ved Sandsvatn. 

Landskapet rundt Sandur er forholdsvis flatt, og de fjellene som finnes er ikke spesielt høye sammenlignet med fjell andre steder på Færøyene. Derfor er Sandur og det meste av Sandoy godt egnet for fotturister og syklister. Fra Sandur går det en vei til Søltuvík, en ubebodd vik på vestkysten som er et yndet badested.

## Historie
Sandur er en av Færøyenes eldste bygder, og har vært hovedbygd på Sandoy siden landnåmstiden. Den nevnes første gang skriftlig i Hundebrevet fra siste halvdel av 1300-tallet. På Sandur holdt man vårtinget for Sandoy.

Den nåværende Sands kirkja ble innviet i 1839. Den er en tradisjonell færøysk trekirke. Kirken ble påtent i 1988 og deretter gjenoppbygd som en nøyaktig kopi av kirken fra 1839. I 1969/1970 ble det gjennomført en arkeologisk utgravning på stedet, og man fant rester av fem eldre kirker, den eldste en stavkirke fra 1000-tallet. Kirken hadde mye til felles med Haltdalen stavkirke.

I 1863 ble en myntskatt funnet på kirkegården. Av de 98 sølvmyntene er de eldste fra ca. år 1000, og de antas begravet mellom 1070 og 1080. Myntene kommer fra England, Irland, Danmark, Norge, Tyskland og Ungarn. Det er uklart hvordan myntene havnet der hvor de ble funnet, men de påviser kontakt med utlandet. 

Sands Fornminnissavn, etablert i 1988, driver et bygdemuseum i det gamle huset *Norðara Koyta*. Museumslaget eier også en gammel landhandel, som ble etablert i 1860 som storkjøpmannen Johan Mortensens første filialhandel utenfor Tvøroyri.

## Referanser


## Eksterne lenker
*
Bleiksøya

**Bleiksøya** er ei ubebodd øy vest for Bleik på Andøya i Nordland. Høyeste punkt på Bleiksøya er 160 moh. Hoveddelen av øya er bratt fjell, men den sørvestlige delen av øya er flatere. I likhet med Torghatten har Bleiksøya et hull tvers gjennom øya.

Bleiksøya er Nordlands nordligste fuglefjell. På øya er det gode bestander av blant annet lunde, krykkje, alke, lomvi, havhest, havsvale, toppskarv og havørn. Øya er vernet som naturreservat. I juni og første halvdel av juli er det forbudt å gå i land på øya. Bleiksøya er et gammelt egg- og dunvær.

Bleiksøya er et vernet naturreservat og godt synlig fuglefjell som stiger 160 meter rett opp fra havet, én kilometer fra fastlandet. Øya er en del av Bleiksøya naturreservat og har et rikt fugleliv med arter som lunde (*Fratercula arctica*), lomvi, krykkje, skarv og havhest. Øya er fri for landrovdyr og har gode forhold for hekkende fugl.

Bruken av øya er regulert for å beskytte fuglebestandene. Arter som lomvi og alke er fredet. Sankingen foregår i samråd med forvaltningen og innenfor fastsatte kvoter for å sikre bærekraft.

Eggsankingen har i senere tid fått et element av turisme. Hver vår samles både lokalbefolkning og besøkende ved kaia for å følge ekspedisjonen til Bleiksøya. Øya er del av reiselivstilbudet i regionen.

## Eggsanking
Eggsanking på Bleik er en tradisjonell vårpraksis der jordeiere fra tettstedet Bleik på Andøya i Nordland samler sjøfuglegg fra fuglefjellet Bleiksøya. Praksisen har røtter tilbake til middelalderen og er nært knyttet til lokal eiendomsstruktur, kultur og fellesskap. Bleiksøya har vært brukt som eggvær i flere hundre år. Øya eies i dag av lokale jordeiere i fellesskap, og retten til å sanke egg har vært regulert av både sedvane og skriftlige avtaler. I eldre tider var eggsanking en viktig del av kostholdet og en nødvendig del av matauken. Etter reformasjonen ble gården Bleik lagt under staten, men på 1800-tallet fikk oppsitterne kjøpe jorda og tilhørende rettigheter, inkludert Bleiksøya.

## Referanser


## Eksterne lenker
* Bleiksøya naturreservat
* Reportasje hos NRK Nordland
* Vold, Helge A.: «På våres måte og etter våres regla» – Norveg 1981 (hos Nasjonalbiblioteket)
Royal League 2005/2006

**[[Royal League]] 2005/2006** ble arrangert av de nordiske fotballforbundene. Turneringen begynte i november og ble avsluttet i mai. De 4 beste klubbene fra seriene i Norge, Sverige og Danmark deltok. Norge stilte med lagene , ,  og . De 12 lagene ble delt opp i 3 innledende grupper. Nummer 1 og 2 fra hvert land ble plassert i samme gruppe som nummer 3 og 4 fra de andre landene. Nummer 1 og 2 fra gruppespillene pluss det to beste 3'erne gikk videre til sluttspillet.

## Gruppespillet
### Gruppe 1

### Gruppe 2

### Gruppe 3

## Kvartfinaler

## Semifinaler

## Finale
Manic Street Preachers

**Manic Street Preachers** (**Manics**) er et walisisk rockeband. De debuterte med albumet *[[Generation Terrorists]]* i 1992. 1. februar 1995 forsvant låtskriver og andregitarist Richey James Edwards. Han er ikke blitt sett siden. De to albumene som fulgte etter forsvinningen, *[[Everything Must Go]]* (1996) og *[[This Is My Truth Tell Me Yours]]* (1998), er de mest populære albumene de hittil har gitt ut. Sistnevnte hadde også hitsingelen «If You Tolerate This Your Children Will Be Next», en sang om den spanske borgerkrigen. I 2001 ble Manics det første vestlige rockebandet som spilte på Cuba. Fidel Castro var til stede, og sa etter konserten at den hadde vært «louder than war».

## Bandmedlemmer
*James Dean Bradfield, vokal og gitar
*Nicky Wire, bass
*Sean Moore, trommer

### Tidligere medlemmer
*Richey Edward James, gitar (1988&ndash;1995)

## Diskografi

### Album
**[[Generation Terrorists]]* (1992)
**[[Gold Against the Soul]]* (1993)
**[[The Holy Bible]]* (1994)
**[[Everything Must Go]]* (1996)
**[[This Is My Truth Tell Me Yours]]* (1998)
**[[Know Your Enemy]]* (2001)
**[[Lifeblood]]* (2004)
**[[Send Away the Tigers]]* (2007)
**[[Journal For Plague Lovers]]* (2009)
**[[Postcards From a Young Man]]* (2010)
* ''Rewind The Film'' (2013)
* *Futurology* (2014)
* *Resistance Is Futile* (2018)
* *The Ultra Vivid Lament* (2021)
* *[[Critical Thinking]]* (2025)

### Samlealbum
**[[Forever Delayed]]* (2002)
**[[Lipstick Traces (A Secret History of the Manic Street Preachers)]]* (2003)
### DVD-er
* *Leaving The 20th Century – Cardiff Millennium Stadium 1999/2000* (konsertopptak)
* *Forever Delayed* (musikkvideoer)
* *Louder Than War* (konsertopptak)

## Eksterne lenker
* 
* 
* 
*
Marit Aschehoug

**Marit Aschehoug** (født 1947 i Oslo) er en norsk journalist og redaktør. 

Hun har vært journalist i *[[Ullern Avis/Akersposten]]*, *[[Programbladet]]* og *[[Adresseavisen]]*, dessuten journalist, vaktsjef og redaksjonssekretær i *[[Aftenposten]]*. Hun har vært redaktør i *[[Osloavisen]]*, *[[Tique]]*, *[[Hadeland (avis)|Hadeland]]* og *[[Østlandets Blad]]*. Fra 2001 til 2014 var hun ansvarlig redaktør i *[[Advokatbladet]]*. 

Hun er utdannet journalist ved Norsk journalisthøgskole og har første avdeling juss fra Universitetet i Oslo i tillegg til en rekke kurs og lederutdanning. Sammen med Marit Haukom og Johanne Grieg Kippenbroeck har hun gitt ut *Kvinner i ledelse* (1991). 

Hun er tildelt Paul Harris Fellow av Nordby Rotary. Aschehoug var styreleder i Den Norske Fagpresses Forening fra 2006.

## Referanser
Tonnesgrotten

**Tonnesgrotten** er et landemerke i Tonnes i Lurøy kommune i Nordland. Det er en 180 meter lang grotte i fjellet, laget av århundrer med istid. Den spektakulære grotten er et turistmål og landemerke. Lokalt blir den ofte kalt **Hellerhulen** (Hellarholet, Tonneshølæ). Underlaget er dekket med rød sand. 

## Historier om Tonnesgrotten

Tonnesgrottens proporsjoner har ført til mange sagn og historier. Noen hevder å ha sett en rødrev gå inn på den ene siden for så å komme ut på andre siden uten hår. Den er også sentral i Sagnet om de syv søstre.

Diktet om sagnet om reven går sånn:

Innj for hanj rau

ut kom hanj snau

nær va hanj dau!

## Eksterne lenker
* Lurøy kommune: Et besøk i «Tonnes-hølæ»
Henry van de Velde

**Henry Van de Velde** (født 3. april 1863 i Antwerpen i Belgia, død 15. oktober 1957 i Zürich i Sveits) var en belgisk maler, arkitekt og interiørarkitekt. Van de Velde og Victor Horta betraktes som to av de mest betydningsfulle grunnleggerne av og representantene for stilarten art nouveau i Belgia. 

## Bakgrunn
Henry van de Velde var det sjette barnet i en søskenflokk på åtte. Faren, den velstående apotekeren Guillaume Charles van de Velde, organiserte også festivaler for kjente internasjonale komponister.

I 1882 studerte Henry van de Velde maleri i Antwerpen hos Charles Verlat. I 1884-1885 fikk han undervisning hos portrettmaleren Émile Auguste Carolus-Duran i Paris.

Han malte i neo-impressionistisk stil; i 1889 ble han medlem av den Brüssel-baserte kunstnergruppen «Les Vingt» (De tyve), som også omfattet billedhuggeren Auguste Rodin og malerne James Ensor og Paul Signac.

## Arkitektur og design
I 1892 ga han opp malerkunsten og henga seg til dekorasjon og arkitektur. Han eget hus, *Bloemenwerf* i Uccle, var inspirert av arts and crafts-bevegelsen. Han tegnet også interiører og møbler for den innflytelsesrike utstillingen "Art Nouveau", som ble organisert av Samuel Bing i Paris i 1895. Van de Velde var en av de første arkitektene og møbelformgiverne som arbeidet i den abstrakte stilen med svungne linjer som kom til å kjennetegne art nouveau. 

I 1907 ble han invitert til Trondheim for å designe et kontor ved Nordenfjeldske Kunstindustrimuseum; rommet er bevart og er i dag et av museets permanente attraksjoner.

Omkring århundreskiftet tegnet Van de Velde flere bygninger i Tyskland, deriblant Folkwang Museum i Hagen (i dag huser bygningen Karl Ernst Osthaus-Museum). Han ble også grunnleggeren av Kunstgewerbeschule og kunstakademiet i Weimar, forløperen til Bauhaus-skolen som ble videreutviklet av Walter Gropius. Dessuten var Van de Velde nært knyttet til Deutscher Werkbund.

Under første verdenskrig bodde han i Sveits og i Nederland, hvor han tegnet Kröller-Müller Museum i Otterlo. Fra 1926 til 1936 var Van de Velde professor ved Universitetet i Gent, hvor han ble arkitekt for universitetsbiblioteket (det såkalte Boekentoren eller Boktårnet).

## Design av Henry van de Velde

Fil:Villa_Bloemenwerf_(right_side).JPG|Villa Bloemenwerf
|
Fil:Henry_van_de_Velde_-_Chair_-_1895.jpg|Stol
|Asjett designet av Henry van de Velde
Fil:Van_de_velde_weimar_675.jpg|Originalinteriøret som Henry van de Velde tegnet til Boktårnet
Fil:Ugent_boekentoren_675.jpg|Boktårnet
Fil:Chemnitz Villa Esche Seite 2005.jpg|Tyskland: Villa Esche


## Referanser


## Eksterne lenker
*  Van de Velde kronologisk biografi
Flister

**Flister** er et stedsnavn, opprinnelig navnet på hovedbruket, som senere også har blitt et etternavn. I denne artikkelen omtales Flister som ligger i Selje kommune, Sogn og Fjordane.
Stedet ligger nesten helt ytterst i Nordfjord, og vender rett ut mot øya Barmen. Nærmeste bygd er Flatraket og nærmeste tettsted er Måløy. Før i tiden var aktiviteten stor i Flister, både med tanke på fiske og jordbruk.

*Naturen* rundt er preget av lite menneskelig intervensjon de siste årene; det meste vokser ganske uhemmet. Fjellene rundt er massive, Flistrahornet med sine om lag 600 meter rager over det meste som et klart landemerke, der det skyter opp med siden til havet. Fjellformasjonen er formet av et utall ras, og innerst inne i pollen står Botnasteinen, som vi kan kalle Flisters egen bauta. 
Mannjaskaret er en skyggevirkning som viser en mann med hatt når sola står et visst sted på himmelen. Dette skal være om lag klokka 14 og utover på sommeren. Han er veldig lett å se fra den delen av Barmen som vender mot Flistrapollen. Elektrisiteten kom til Flister i 1954. Veien kom i 1966.

## Eksterne lenker

Mer historikk og informasjon om Flister finner du på den litt uferdige men likevel informative siden 
* Flister.net
Sipaliwini (distrikt)

**Sipaliwini**, som befinner seg i sør, er det største distriktet i Surinam. De viktigste landsbyene i distriktet er Apetina, Apoera, Bakhuis, Bitagron, Pokigron, Kajana, Kamp 52, Pelelu Tepu, Cottica, Anapaike, Benzdorp, Kwamalasamutu, Nieuw Jacobkondre, Aurora, Boto-Pasi, Goddo, Djoemoe og Pontoetoe.

Distriktet hadde 37 065 innbyggere i 2012,  som dekker et område på 130&nbsp;567 km². Dette distriktet er større enn alle de 9 andre distriktene i Surinam til sammen.

## Referanser
Erikstad (Lødingen)

**Erikstad** (nordsamisk: *Erstták*) er en bygd ved Kanstadfjorden i Lødingen kommune i Nordland omtrent 6,5&nbsp;kilometer vest for tettstedet Lødingen (luftlinje).

Grunnkretsen Erikstad hadde 15 innbyggere pr. 1. januar 2017. Med få fastboende blir husene i bygda i dag mest benyttet som fritidsboliger. Det var tidligere et levende samfunn med blant annet landhandel og fiskebruk. Fiskebruket er nedlagt og brukes nå som lager/base for oppdrettsanlegg. Veiforbindelse fra Fv837 til Erikstad og videre sørover til Svensgam.

## Se også
*Erikstadfjorden

## Referanser
Andreas Vilberg

**Andreas Vilberg** (født 1985) er en norsk tidligere skihopper som representerer Idrettslaget Jardar.

Vilberg debuterte i verdenscupen sesongen 2006/07. Han fikk hoppe to renn den sesongen, og endte begge ganger på 49.-plass. Sine første verdenscuppoeng tok han i den påfølgende sesongen i Trondheim 9. desember 2007. Hans beste plassering i verdenscupen er en 18.-plass.

Han kom på tredjeplass i NM i hopp storbakke på Lillehammer i 2007 bak vinneren Thomas Lobben og Anders Jacobsen.

Den 10. februar 2011 hoppet Vilberg 220,5 meter i den nye Vikersundbakken. I mai samme år la ha opp etter flere svake sesonger.

Etter at han la opp, har Vilberg jobbet for det norske landslaget som skredder og assistent. Han syr de fleste hoppdressene som utøverne bruker og tar i mot løperne nede på sletta etter at de har hoppet. Der står han klar med varme klær og alternativt fottøy til hoppstøvlene.

Vilberg ble før 2014/2015 sesongen ansatt som assistenttrener under Alexander Stöckl.

## Referanser


## Eksterne lenker
*
Atlas

Et **atlas** er en samling av kart, vanligvis over jorda eller deler av den, men det finnes også atlas over andre planeter (og måner) i solsystemet, Atlas er tradisjonelt i bokform, men i dag finnes det også digitale versjoner, blant annet på CD-ROM. Et atlas inneholder gjerne geopolitisk, , religiøs og demografisk statistikk, i tillegg til geografiske trekk og politiske grenser.

## Historikk

De første atlasene som kom, ble ikke kalt atlas da de kom ut. Den første boka som kunne kalles atlas, ble laget ut ifra geografen Klaudios Ptolemaios' beregninger. Ptolemaios jobbet i Alexandria rundt år 150. Den første utgaven ble utgitt i Bologna i 1477, og var illustrert med 27 kart, men det er uvisst om disse kartene var innpregede utgaver av Ptolemaios' originalkart, eller om de var konstruert av greske lærde i middelalderen ut ifra Ptolemaios' tekster.

Fra ca. 1544 ble det produsert mange kart, spesielt i de viktige handelssentrene Roma og Venezia. Utgiverne arbeidet sammen, og lagde kart basert på egne behov og interesser. Kartene varierte ofte dramatisk i størrelse. Over tid ble det vanlig å samle kartene i sammensatte verk.

Abraham Ortelius blir kreditert for å ha gitt ut det første moderne atlaset 20. mai 1570. Hans *[[Theatrum Orbis Terrarum]]* inneholdt 53 kart-ark over verdens land. Dette verket var den første boka av sitt slag til å redusere de beste kartene som var tilgjengelige, til en ensartet størrelse.

Ordet *atlas* om en innbundet samling av kart kom ikke i bruk før utgivelsen av Gerhard Mercators «Atlas, Sive Cosmographicae Meditationes De Fabrica Mundi&nbsp;…» (Atlas, eller beskrivelse av universet) i 1595 (Duisburg, 1585-1595).

## Store atlas
Verdens største atlas er *[[Earth Platinum]]* fra 2012. Det er 1.8 m x 1.4 m. Inntil 2012 var *Klencke Atlas* verdens største atlas siden 1660.
Gent–Wevelgem

**Gent–Wevelgem** er et sykkelritt som arrangeres Belgia i april hvert år. Løypa går to ganger over den brosteinsbelagte stigningen Kemmelberg, men rittet har en flat avslutning.

Siden 2005 har Gent–Wevelgem vært en del av UCI ProTour-serien.

Fra 1981 har rittet blitt arrangert på onsdagen mellom Flandern rundt og Paris–Roubaix, og arrangørene ønsket å flytte det til en søndag for å få mer oppmerksomhet. Fra og med 2010 arrangeres det søndagen før Flandern rundt. I tillegg ble det økt fra 200 til 250 km.

## Vinnere

## Referanser


## Eksterne lenker
*
Molekylærbiologi

**Molekylærbiologi** er læren om biologi på et molekylært nivå. Feltet overlapper med andre områder innenfor biologi og kjemi, spesielt genetikk og biokjemi. Molekylærbiologi omhandler for det meste å forstå forholdene mellom de forskjellige systemene i en celle, inkludert forholdene mellom DNA, RNA og proteinsyntese og forstå hvordan disse forskjellene er regulert.

William Astbury har beskrevet molekylærbiologi som

:«… ikke så meget en teknikk som en tilnærmelsesmåte fra de såkalte grunnvitenskapers synspunkt med den førende idé om å søke innunder de manifestasjoner i stor-skala hos klassisk biologi etter den korresponderende molekylære plan. Den er opptatt i særlig grad med formene til biologiske molekyler og … er altoverveiende tredimensjonal og strukturell &ndash; hvilket imidlertid ikke betyr at det kun handler om en raffinering av morfologi &ndash; den må på samme tid gjøre undersøkelser om skapelse og funksjon»

## Teknikker
Siden slutten av 50- og begynnelsen av 60-tallet har molekylærbiologer lært å karakterisere, isolere og manipulere de molekylære komponentene av celler og organismer. Disse komponentene inkluderer DNA, oppbevaringsstedet til den genetiske informasjonen, RNA, som er nært knyttet til DNA og fungerer som en midlertidig kopi av en del av DNA-tråden og proteiner, hovedstrukturen til molekylene i cellene. Når molekylærbiologiske teknikker kombineres med genetiske metoder eller brukes til å utforske genetikk, kalles det ofte molekylærgenetikk.

## Historie
### Tidlig historie
Molekylærbiologi ble opprettet i 1930, og navnet ble satt av Warren Weaver i 1938. På denne tiden var Warren direktør for naturvitenskap i Rockefeller Foundation og var sikker på at biologi var i ferd med å gjennomgå store forandringer på grunn av nylige gjennombrudd i felt som røntgenkrystallografi. Derfor sendte han store summer inn i biologiske disipliner fra Rockefeller Foundation.

## Referanser


## Litteratur
* Kirsti Forsdahl: *Grunnleggende molekylærbiologi*. Eureka forklag 2006 ISBN 9788273891105 165s. 

## Eksterne lenker
* Norske doktoravhandlinger om molekylærbiologi, i fulltekst
Purpurbakterier

**Purpurbakterier** er fototrofe bakterier som kalles ikke-svovel fordi grønne og purpursvovelbakterier kan vokse på sulfidkonsentrasjoner som er giftige for ikke-svovel purpurbakteriene. Noen ikke-svovel purpurbakterier kan vokse anaerobt i mørke ved fermentering, andre kan vokse aerobt i mørke ved respirasjon hvor de både kan bruke uorganiske stoffer (hydrogen) og organiske stoffer som elektronkilde. Noen kan bruke metanol som eneste karbonkilde. Alle ikke-svovel purpurbakteriene viser stor tilpasningsdyktighet til voksemiljø.
UCI ProTour 2006

**UCI ProTour 2006** var den andre utgaven av det internasjonale sykkelforbundets (UCI) ProTour-system, der ProTour-lagene er garantert, og forpliktet til, deltakelse i rittene som innegår i ProTour-serien.  

Opptakten til ProTour 2006 var preget av uenighet mellom lederne av Grand Tour-rittene og UCI, der de tre store etapperittene opprinnelig ikke skulle være en del av ProTour-serien i 2006.

## Sykkelritt i UCI ProTour 2006

## Individuelle resultater

## Eksterne lenker
*
Birger Jåstad

**Birger Jåstad** (1904–1984) var en norsk lærer og forfatter. Han skrev dikt, dramatikk for ungdomslag og barnebøker.  Jåstad var med i Nordnorsk Forfatterlag tidlig og ofte brukt radio-kåsør for NRK. 

Jåstad var også ordfører i Leirfjord fra 1956 til han flyttet fra kommunen senhøstes 1957. Som ordfører var han valgt inn på «Upolitisk fellesliste». Han var sønn av læreren, forfatteren og ordføreren Lars Jåstad.
## Utgivelser
* *Viking fredlaus.  Sogespel frå [[Hålogaland]]*, skuespill, 1941 
* *Åtte kveldar i laget*, skuespill,	1947
* *Stabbursungane*, barnebok, 1974
* *Guten med kråkene og endene*, barnebok, ill. av Aashild Havåg, 1975
* *Moselandet*, barnebok, 1976
* *Rimfrostrit*, dikt, 1976
* *Per går Sjølvtrøddvegen*, barnebok, 1977
* *Kongeørnungen*, barnebok, 1978
* *Nordlyskatten*, barnebok, 1979
* *Borna og dyra ved Reinkalvvatnet*, barnebok, 1983

## Utmerkelser
* Noregs Ungdomslags konkurranse, 1ste pris, for *Sogespel*
* Blixprisen 1977
* Kongens fortjenstmedalje i sølv.

## Referanser
Det internasjonale sykkelforbundet

**Det internasjonale sykkelforbundet** (**Union Cycliste Internationale &ndash; UCI**) er det øverste organet for profesjonell sykkelsport. UCIs hovedkvarter ligger i Aigle i Sveits.

UCI utsteder kjørelisenser til rytterne og fastsetter disiplinærreglementet, for eksempel når det gjelder doping. UCI administrerer også klassifisering av sykkelritt og poengsystemet i ulike disipliner, som terrengsykling, landeveissykling og banesykling for både herrer og damer. 

## Historikk
UCI ble grunnlagt 4. april 1900 i Paris av de nasjonale sykkelforbundene i Belgia, USA, Frankrike, Italia og Sveits.

### Presidenter

## Referanser


## Eksterne lenker
*
Kolibri Kapital

**Kolibri Kapital ASA** er et norsk investeringsselskap etablert i 2000 som låner penger til mikrofinansinstitusjoner i utviklingsland. Bedriften gir lån til små og mellomstore mikrofinansinstitusjoner i Afrika, Asia og Sør-Amerika som har god forvaltning og en sosial målsetting, det vil si fokus på fattige og kvinner. Mikrofinansinstitusjonene driver smålånsvirksomhet overfor fattige som kan være avskåret fra å låne i lokale banker fordi de ikke kan stille sikkerhet.  

Lånene blir finansiert ved at nordmenn kjøper omsettelig aksjer i Kolibri Kapital. Dette kan gjøres gjennom Swedbank First Securities aksjeløsning på nett. I dag har Kolibri Kapital ca. NOK 20 millioner i aksjekapital, som er lånt ut til mikrofinansinstitusjoner i Bolivia, Ecuador, Georgia, Uganda, Kenya og Tanzania. 

## Mikrokreditt
Mikrokreditt, og mer generelt mikrofinans, er en form for utviklingshjelp som oppstod i Bangladesh på 1970-tallet. Mikrokreditt for kunder er relativt små lån som skal hjelpe dem med å hjelpe seg selv. Slike lån kan finansiere bedre bomuligheter, små investeringer og mat. 

Tildelingen av Nobels fredspris 2006 til Muhammad Yunus og Grameen Bank var en anerkjennelse av mikrokreditt som et effektivt og viktig verktøy i fattigdomsbekjempelse.

## Eksterne lenker
*
Othar Holmboe

**Othar Holmboe** (født 1. mars 1868 i Vefsn, død 4. november 1928 på Jessheim) var en norsk apoteker, illustratør og maler, oppvokst i Tromsø der han ble utdannet farmasøyt (1887), og var med i etableringen av Tromsø Kunstforening med sin far, Othar Ervigius. Senere ble han, som sin bror Thorolf Holmboe, student ved Tegneskolen i Kristiania med studieturer til Paris (1896) og København (1900), og debuterte på Høstutstillingen (1898). 

Han hadde et bredt interessefelt, illustrerte bl.a. Gabriel Scotts *Lillehavns mysterier* (1898), dekorerte altertavlen i Såner kirke, og utga biografien *Foged Jens Holmboes efterkommere*, Bogtrykkeriet Concordia (1890).  Holmboe tegnet også plakatserier som NSBs *Norge – Midnatsolens Land* (1905) og *Mustads margarin* (1905).  Han ble etterhvert bosatt i Son, der han drev apotek og var ordfører. Han er biografert i katalogen *Thorolf og Othar Holmboe,* Nordnorsk Kunstmuseum (1996)*.*


Norway - The land of the midnight sun.tif|Plakaten *Norge – Midnatsolens Land*, tegnet i 1905 av Holmboe for plakatseriene til NSB.
Poster Jubilæumsutstillingen 1914 by Othar Holmboe.jpg|Plakat tegnet av Holmboe til Jubileumsutstillingen på Frogner 1914


## Referanser


## Eksterne lenker
* Privat slektsside: Othar Holmboe
Boa Vista (Kapp Verde)

**Boa Vista** (portugisisk for *God utsikt*) er en flat ørkenøy i øygruppen Barlavento i Kapp Verde, og er også den østligste. Øyas økonomi var opprinnelig basert på jordbruk, men ørkenspredning gjorde at utvinning av salt ble viktigere. I dag er dyrking av daddelpalmer og turisme de viktigste næringsveiene.

Øyas areal er på 620 km² og er Kapp Verdes tredje største øy, etter Santo Antão og Santiago. Øya ligger 455 km vest for Afrikas fastland.

Øyas høyeste punkt er Monte Estância (387 moh). Det er 3353 innbyggere på øya.

## Bosetninger
*Bafureira
*Cabeço do Tarafes
*Curral Velho
*Estancia de Baixo
*Funda das Figueroas
*Gata
*João Barreiro
*João Galego
*Norte
*Povoação Velha
*Rabil
*Sal Rei (befolkning: 2500)
*Santo Tirso

## Eksterne lenker
* Boavista - Turist hjemmeside
* Câmara Municipal da Boa Vista
Boa Vista (andre betydninger)

**Boa Vista** (portugisisk for *God utsikt*) kan vise til:

* Boa Vista – en by og hovedstad i den brasilianske delstaten Roraima
* Boa Vista (Paraíba) – en brasiliansk kommune i delstaten Paraíba
* Alto Boa Vista – en brasiliansk kommune i delstaten Mato Grosso
* Boa Vista do Ramos – en brasiliansk kommune i delstaten Amazonas
* Boa Vista (Kapp Verde) – ei øy i øygruppen Barlavento

## Se også
* Buena Vista
* Buenavista
* Boavista
Reliktfluer

* *Heloclusia*
* *Latheticomyia*
* *Polypathomyia*
* *Pseudopomyza*
* *Pseudopomyzella*
* *Tenuia*

**Reliktfluer** (Pseudopomyzidae) er en liten og lite kjent familie av fluer. En art, *Pseudopomyza atrimana*, er funnet i Norge.

## Utseende
Små (1,7&nbsp;-&nbsp;5,5&nbsp;mm), mørke fluer med slank kropp og nokså kraftige bein. Brystet (*Thorax*) har mange kraftige børster.

Hodet er noe kortere enn bredt, med store, runde fasettøyne. I pannen sitter tre små punktøyne (*ocelli*). Langs innerkanten av fasettøynene sitter det tre-fire par kraftige børster. Antennene er korte, tre-leddete, det tredje leddet er rundt. Antennebørsten (*arista*), som sitter på oversiden av det tredje leddet, er uvanlig lang og fjærgrenet. Fluene har ett par kraftige kinnbørster (*vibrissae*).

Vingene er middels store, avrundet. Fremkantåren (*costa*) har ett eller to brudd. Det er to avlange, lukkede celler i den indre halvdelen av vingen.

Beina er kraftige med ganske lange hår, men uten kraftige børster.

**Larvene** er ubeskrevet.

## Levevis
Disse fluene er sjeldne og deres levevis er lite kjent. De eneste kjente larvene av denne familien ble funnet under barken på død ved. Noen arter er også funnet ved kadavere og yngler kanskje i disse.

Alle tovinger gjennomgår en fullstendig forvandling, med et puppestadium.

## Systematisk inndeling / norske arter

* **[[fluer]]**, (Brachycera)
** Underordenen **[[høyere fluer]]** (Cyclorrhapha)
*** Gruppen **[[Schizophora]]**
**** Overfamilien **[[Nerioidea]]**
***** Familien **reliktfluer Pseudopomyzidae**
****** Slekten ***Pseudopomyza*** Strobl – – 10 arter, Europa, Øst-Asia, Australia, New Zealand, Sør- og Mellom-Amerika
******* *Pseudopomyza atrimana* (Meigen, 1830)  – eneste art i Europa
****** Slekten ***Tenuia*** Malloch  – 2 arter, Asia
****** Slekten ***Polypathomyia*** Krivosheina  – 1 art, Asia
****** Slekten ***Latheticomyia*** Wheeler  – Nord- og Sør-Amerika
****** Slekten ***Heloclusia*** Malloch – Sør-Amerika
****** Slekten ***Pseudopomyzella*** Hennig  – Sør-Amerika

## Referanser




## Kilder
* Greve, L. og Jonassen, T. 1995. *Pseudopomyza atrimana* (Meigen, 1830) (Diptera, Pseudopomyzidae); new family and species to the Norwegian fauna. *Fauna norvegica Serie B* 42: 131-133.
* McAlpine, D.K. og Shatalkin, A. 1998. Family Pseudopomyzidae. I: Papp, L. og Darvas, B. (red.): *Contributions to a Manual of Palaearctic Diptera.* 3: 155-163. Science Herald, Budapest.

## Eksterne lenker
* 
* Norsk Entomologisk forening – for deg som vil lære mer om insekter.
Dahuk

**Dahuk**, **Dihuk**, **Dohuk** (kurdisk: دھۆک, *Dihok*; arabisk: دهوك *Dahūk*; arameisk: ܢܘܗܕܪܐ, *Nohadra*) er en kurdisk by på ca. 300&nbsp;000 innbyggere. Byen ligger i nord i Iraks kurdiske region. 

Dahuk ligger i naturskjønne omgivelser  på 585  meters høyde og er et populært feriemål. Saddam Hussein hadde et sommerpalass nær byen. Under Husseinregimets arabifisering av de sørlige kurdiske områdene ble mange kurdere og turkmenere drevet nordover og mange bosatte seg i Dahuk som vokste til en moderne by på om lag 350&nbsp;000 innbyggere. 

Dahuk er administrativt sentrum  for provinsen  med samme navn. 

Dohuk University   samarbeider med flere norske universiteter

Fotballklubben Dohuk FC hører hjemme i Dahuk.

## Referanser
Podenco canario

**Podenco canario** (FCI #329) er en middels stor jakthund som kommer fra Kanariøyene og trolig nedstammer fra urgamle pariahhunder som ble ført til øyene rundt Middelhavet og Afrikas nordvestkyst av sjøfarende handelsmenn for mer enn 2000 år siden. I Norge kalles gjerne rasen også **kanarihund** og **kanarisk podenco**.

## Opprinnelse og alder

Det er høyst usikkert hvor gammel hunderasen er i sin nåværende form, men av type kjenner man slike hunder fra mer enn 5000 år gamle grottetegninger funnet i Egypt og Midtøsten. Å hevde at den er en direkte etterkommer av tesem blir imidlertid feil, siden det ikke kan føres bevis for dette. Det er allikevel grunn til å tro at rasen som sådan er svært gammel, selv om den først ganske nylig (rasestandarden er 24. juni 1987 og ble sist revider i 1999) fra ) ble anerkjent som egen rase av FCI.

Podenco canario har en rekke fellestrekk med ibizahund, faraohund, etnahund og andre lignende hunder. Trolig har alle disse hundene et felles opphav, uten at dette har blitt dokumentert vitenskapelig. Rasen er av FCI klassifisert som en spisshund i gruppe 5 seksjon 7.

## Utseende, anatomi og fysikk
Podenco canario har en morfologi og anatomi som ligner myndenes, men den har stående spisse ører. Som sådan har den en langstrakt og svært muskuløs kropp med rene linjer og lange flate og tørre muskler. Dyp smal brystkasse og godt opptrukket buk. Hodet er langstrakt og skallen smal og flat. Ørene er middels store og ofte svært beveglige, noe som ellers bare er vanlig blant pariahhunder og ville canider. Rasen har lange slanke ben og kompakte labber, som alltid har hvite klør. Halen er høyt ansatt, lang og bæres sabelformet.

Podenco canario er korthåret og har tett tilliggende pels. Fargen er normalt rød og hvit, der rødfargen kan variere fra nærmest orange til dyp mahognyrød. Alle kombinasjoner med disse fargene er tillatt.

Normalt blir hannhunder ca. 55&ndash;64&nbsp;cm i skulderhøyde og har en vekt på ca. 18&ndash;22&nbsp;kg som voksen, mens tispene blir omkring 53&ndash;60&nbsp;cm høye og vil veie ca. 16&ndash;20&nbsp;kg. Dersom typen eller er riktig godtas et avvik i skulderhøyden på +/- 2&nbsp;cm, siden dette er vanlig i hjemlandet.

## Bruksområde
Denne hunden har en rekke kvaliteter som jakthund. Podecoene burker både syn, hørsel og luktesans aktivt når de jakter. På Kanariøyene har den først og fremst vært benyttet til hetsjakt på kanin og annet småvilt, men den er også egnet til andre jaktformer. Den har også glimrende egenskaper som sporhund og rasen regnes som en god familiehund.

## Lynne og væremåte
Podenco canario kan være litt primitiv sammenlignet med vanlige hunder, så den passer nok best for folk som har litt erfaring fra før. Man må regne med at den er litt skeptisk og sky overfor fremmede, men den er normalt aldri aggressiv. Overfor medlemmene i familien er den gjerne godheten selv, trofast, lydig, leken og tolerant – den perfekte familiehund for mange. Den kan være egenrådig, og den trives slett ikke alene. Den regnes som flink med egne barn.

## Annet
Podenco canario er en sunn rase med få helsemessige problemer.

## Eksterne lenker
* Podencoklubben
Ben Crane

**Ben Crane** (født 6. mars 1976) er en amerikansk profesjonell golfspiller på PGA-touren. Han er født i Portland i Oregon, og studerte ved University of Oregon før han ble profesjonell i 1999.

Som profesjonell vant Crane en turnering på Nationwide Tour i 2000 og 2001, før han fikk spillerett på PGA-touren for 2002. I 2003 tok han sin første seier, i BellSouth Classic, og i 2005 tok han sin andre seier på touren. I februar 2006, rett før han fylte 30, var han den høyest rangerte amerikanske spilleren under 30 år på Verdensrankingen i golf for menn.

## Meritter
### Seire på PGA-touren
* 2011: McGladrey Classic
* 2010: Farmers Insurance Open
* 2005: U.S. Bank Championship in Milwaukee
* 2003: BellSouth Classic

## Eksterne lenker
* 
*
SAS Ladies Masters

**SAS Masters**, tidligere **Ladies Norwegian Masters**, var en profesjonell golfturnering for kvinner, og en del av Ladies European Tour.

Turneringen ble første gang spilt  på Oslo Golfklubb i 2002, da under navnet P4 Norwegian Masters. Neste utgave ble spilt i 2006, også da på Oslo Golfklubb, før Losby Golfklubb overtok i 2007. I 2008 ble turneringen arrangert på Haga Golfpark, med en premiepott på €&nbsp;200&nbsp;000. Premiepotten var den samme da turneringen ble spilt siste gang i 2009, men da ble turneringen arrangert på Fritzøe Gård Golfbane i Larvik.

Turneringen var en del av Volvo Cross Country Challenge, sammen med Scandinavian TPC hosted by Annika i Sverige, Finnish Masters i Finland og Nykredit Masters i Danmark. Dersom én spiller vant alle disse turneringene, ville hun motta $&nbsp;1&nbsp;000&nbsp;000.

## Vinnere
* 2009: Diana Luna
* 2008: Gwladys Nocera
* 2007: Suzann Pettersen
* 2006: Laura Davies
* 2002: Laura Davies
Finn Myrvang

**Finn Myrvang** (født 1937) er en norsk folkeminnesamler, lege og lektor. 

Han er utdannet lege i 1963 og cand.philol. i 1978. Han har gitt ut flere bøker og artikler om folkeminner, stedsnavn og andre kulturhistoriske emner lokalt og regionalt. Han ledet fram til 2004 *Stadnamnprosjektet i Nordland* som har registrert vel  stedsnavn i Nordland, og har vært stedsnavnkonsulent for Norsk språkråd og Statens kartverk.  
## Utgivelser
*  Ny utgave 2014
*  Først utgitt 1906. Myrvang var redaktør for nyutgaven i 1973
* 
* 
*  Ny utgave 2014
*  Basert på hovedfagsoppgave fra 1976.
* 
* 
## Utmerkelser
* Andøy kommunes kulturpris 1983
* Blixprisen 1984
* Bø kommunes kulturpris 1991
* Vesterålsmuseets kulturvernpris 1996
* KS-medaljen 2004
* Kongens fortjenstmedalje 12. november 2015

## Referanser
Sparing med skattefradrag

**Sparing med skattefradrag** (også kjent som **SMS**) var en spareordning der spareren kunne trekke fra en viss andel av spart beløp pr. år på skatten.  Ordningen ble avskaffet ved skattereformen av 1992.

## Se også
* Boligsparing for ungdom (BSU)
* Aksjesparing med skattefradrag (AMS)
SMS (andre betydninger)

**SMS** har flere betydninger:
* Short Message Service
* Sjømilitære Samfund
* Seiner Majestät Schiff (betegner skip av den keiserlige tyske marine)
* Sudden Motion Sensor – en sensor som registrerer raske/brå bevegelser. I bruk i f.eks. datamaskiner for å hindre skade på vitale deler ved fall. 
* Sparing med skattefradrag
* *[[Super Mario Sunshine]]*, et videospill
* Sveitsisk målsystem (*Schweizer Mass-System*), en sveitsisk norm for kjøkkeninnredning